روح بن عبد المؤمن

روح بن عبد المومن (وفات:236ھ) ، قرآن مجید کے قاریوں میں سے ایک تھا ۔ ابو الحسن روح بن عبد المؤمن الہذلی بصری نحوی تھے۔ انھوں نے قراء عشرہ میں سے نویں قاری، یعقوب حضرمی (وفات 205ھ) سے قراءت سیکھی۔ نیز، احمد بن موسیٰ اور عبد اللہ بن معاذ سے حروف قرآنی روایت کیے، جو ابو عمرو بصری کے شاگرد تھے۔ روح بن عبد المؤمن کو ثقہ، مشہور اور مضبوط یادداشت والا مقرئ شمار کیا جاتا ہے۔ان سے امام بخاری نے اپنی صحیح میں روایت کی ہے۔ آپ سے بہت سے لوگوں نے قراءت سیکھی۔ آپ کا انتقال 235ھ میں ہوا۔الإمام التاسع يعقوب الحضرمي البصري كتاب تهذيب الكمال للمزي	وح بن عبد المؤمن الهذلي موسوعة الحديث 

 حالات زندگی 
روح بن عبد المؤمن نے قرآن مجید کی تعلیم بہترین علما سے حاصل کی۔ انھوں نے مشہور قراء میں آٹھویں مقام رکھنے والے یعقوب حضرمی سے قرآن مجید پڑھا اور ان کے بہترین شاگردوں میں شمار ہوئے۔ روح ، یعقوب حضرمی کے مشہور راویوں میں سے ہیں اور ان کی روایت آج بھی مسلمان نسل در نسل حاصل کر رہے ہیں۔
روح نے حروف قرآنی کی روایت احمد بن موسیٰ، معاذ بن معاذ اور ان کے بیٹے عبید اللہ بن معاذ سے کی، جو ابو عمرو بصری کے شاگرد تھے۔ علاوہ ازیں، روح نے حدیث کی روایت ابو عوانہ، حماد بن یزید اور جعفر بن سلیمان ضبعی سے کی۔

مشہور محدثین جیسے امام بخاری نے اپنی صحیح میں روح سے روایت لی اور ان کے علاوہ عبد اللہ بن احمد، ابو خلیفہ، ابراہیم بن محمد بن نائلہ اصفہانی اور ابو یعلی الموصلی نے بھی ان سے حدیث روایت کی۔
روح قرآن کے متقی قاری اور ثقہ محدثین میں سے تھے، جن کی ثقاہت کی گواہی متعدد علما نے دی، جن میں ابن حبان بھی شامل ہیں۔معجم حفّاظ القرآن عبر التّاريخ، الدكتور محمّد سالم محيسن الجزء 1 صفحة 245-246

 حوالہ جات 

زمرہ:235ھ کی وفیات
زمرہ:بنو ہذیل
زمرہ:صفحات مع ویکی ڈیٹا حوالہ جات